

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο 10-3-2023**

**ΔΗΜΟΣ ΜΟΣΧΑΤΟΥ-ΤΑΥΡΟΥ Αρ. Πρωτ.: Δ/Υ**

**ΝΟΜΟΣ ΑΤΤΙΚΗΣ**

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΕΣΟΔΩΝ

Ταχ. Δ/νση: Κοραή 36 & Αγίου Γερασίμου

Ταχ. Κώδικας: 18345

Τηλέφωνο: 213-2019612

Προς

τον Πρόεδρο &

τα μέλη Κοινοτικού Συμβουλίου

**ΘΕΜΑ …..: Τροποποίηση – Διόρθωση της με αρ. 309/19-12-2013 Απόφασης Δημοτικού Συμβουλίου που αφορά στον κανονισμό λειτουργίας υπαρχόντων και νέων περιπτέρων στα διοικητικά όρια του Δήμου Μοσχάτου – Ταύρου.**

Έχοντας υπόψη:

1. Τις διατάξεις του άρθρου 79 του Ν. 3463/2006, ΦΕΚ 114/Α/30-06-2006, περί κανονιστικών αποφάσεων που υπόκεινται στη δικαιοδοσία των Δήμων.
2. Τις διατάξεις των άρθρων 94 παρ. 6 εδ. 34 και του άρθρου 95 του Ν. 3852/07-06-2010 «Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης».
3. Τις διατάξεις του Ν.4257 ΦΕΚ 93/Α/14-04-2014 «Επείγουσες ρυθμίσεις αρμοδιότητας Υπουργείου Εσωτερικών», άρθρο 76 , παρ. 13 η οποία αναφέρει ότι: “ 13. Καταργείται η υπ’ αριθμ. Φ.443531/24/3030/1969 (Β΄ 588) απόφαση των Υπουργών Εθνικής Αμύνης, Συντονισμού και Δημοσίων Έργων «Περί του τύπου και των διαστάσεων των αναπηρικών περιπτέρων» και κάθε ειδική ή γενική διάταξη που αντίκειται στις ρυθμίσεις της υποπαραγράφου ΣΤ. 2”.

Προτείνουμε την τροποποίηση – διόρθωση της 309/19-12-2013 απόφασης του Δημοτικού Συμβουλίου του Δήμου μας ως προς την παρ. Ε. που αφορά στον τύπο και στις διαστάσεις του σώματος των περιπτέρων, όπως παρακάτω:

**Ε) Τύπος και διαστάσεις του σώματος των περιπτέρων**

Ο Τύπος και Διαστάσεις των περιπτέρων της Κ.Υ.Α. Φ 443531/24/3030/69, όπως τροποποιήθηκε με την Κ.Υ.Α. των Υπ. Εθνικής Αμύνης ΠΕΧΩΔΕ Φ.900/12/158489/06, «Περί του τύπου και των διαστάσεων αναπηρικών περιπτέρων», καταργήθηκε με την παρ. 13 του άρθρου 76, του Ν. 4257/2014 (93 Α΄),

Η δαπάνη κατασκευής ή η προσαρμογή υφισταμένων καθώς και τα λειτουργικά έξοδα περιπτέρων βαρύνουν τον δικαιούχο.

Στην επικράτεια του Δήμου Μοσχάτου - Ταύρου τα περίπτερα μπορούν να αναπτύσσονται σύμφωνα με τον ακόλουθο τύπο:

**Μέγιστο μήκος και μέγιστο πλάτος** **κουβουκλίου**: 2,00 Χ 2,00 μ. Οι εξωτερικές διαστάσεις  του κουβουκλίου μπορούν να κυμαίνονται καθ΄ ύψος, χωρίς ωστόσο να ξεπερνούν ποτέ το ανώτατο 2,00 Χ 2,00 μ.

**Μέγιστο ύψος εκ του πεζοδρομίου:** 2,60 μ. Στο μέγιστο ύψος περιλαμβάνεται το ύψος της πυραμιδοειδούς στέγης και το ύψος της βάσης (Μέγιστο ύψος βάσης 0,10 μ.). Ύψος εκ της βάσεως μέχρι των θυρίδων 0,90 μ.

**Υλικά:**

α) Κατασκευής κουβουκλίου: Σκελετός: μεταλλικός ή ξύλινος. Στοιχεία πλήρωσης: πάνελ αλουμινίου ή ξύλου, πάνελ με ενσωματωμένα ράφια μεταλλικά ή ξύλινα, ή συνθετικά, ή διαφημιστικά πάνελ plexiglass.

β) Βάσης: Επιφάνεια μεταλλική (λαμαρίνα) ή ξύλινο δάπεδο εδραζόμενο σε Δοκούς μεταλλικές ή ξύλινες, με πλήρη επικάλυψη των πλευρικών ανοιγμάτων της βάσης.

γ) Θυρίδες συναλλαγών: περιμετρικά και στις 4 παρειές κάθε περιπτέρου κατασκευάζονται **4 θυρίδες**εκ των οποίων οι τρεις για τις συναλλαγές με το κοινό και η μία είναι  η θύρα του περιπτέρου, ούτως ώστε τα περίπτερα να είναι περίοπτα και να προσαρμόζονται με τον καλύτερο αισθητικά δυνατό τρόπο στο περιβάλλον, προκειμένου να αποφεύγονται οι τυφλές όψεις της κατασκευής.

* Ράφια που προεξέχουν πέραν των καθορισθεισών διαστάσεων (2,00 Χ 2,00 μ.) απαγορεύονται απολύτως.
* Τέντες: Επιτρέπεται η τοποθέτηση κινητών προστεγασμάτων (τεντών) με στήριξη αποκλειστικά επί του περιπτέρου, χωρίς κατακόρυφα στηρίγματα εξωτερικά του  κουβουκλίου. Μέγιστη απόσταση προεξοχής από εξωτερικές παρειές κουβουκλίου 1,50 σε οριζόντια προβολή και πάντα 0,50 μ. εσωτερικά από το κράσπεδο του πεζοδρομίου ή την ρυμοτομική γραμμή. Ο τύπος, τα υλικά του προστεγάσματος εγκρίνονται από την Τεχνική Υπηρεσία.
* Διαφήμιση: Επιτρέπεται η τοποθέτηση διαφημίσεων φωτεινών ή μη, ενσωματωμένων επί του κουβουκλίου του περιπτέρου, καθώς και επί των στεγών των περιπτέρων σε ύψος που δεν ξεπερνά τα 0,40 μ. από τη βάση της στέγης, εφόσον δεν εμπίπτουν σε άλλες απαγορευτικές διατάξεις. Η διαφήμιση στην τέντα του περιπτέρου δεν επιτρέπεται (Κ.Υ.Α. 52138/03).
* Ρολά για Ασφάλεια: Επιτρέπεται η τοποθέτηση ρολών για την ασφάλεια του περιπτέρου, η κατασκευή των οποίων δεν υπερβαίνει σε οριζόντια τομή της ανώτερες διαστάσεις του περιπτέρου, όπως ορίζονται στην παράγραφο ι του παρόντος άρθρου.
* Χρώμα: Τα περίπτερα πρέπει εξωτερικά να έχουν χρώμα γκρι (RAL 7011, RAL 7012, RAL 7024 ή παρεμφερές).

Απαγορεύονται απολύτως όλα τα στοιχεία πέραν του κουβουκλίου του περιπτέρου. Κατ΄ εξαίρεση επιτρέπονται πρόσθετα στοιχεία εξοπλισμού, ή ψυγεία, τα οποία θα πρέπει να εντάσσονται σε ενιαίο σχεδιασμό με το περίπτερο, και τα οποία θα τελούν κάθε φορά υπό έγκριση, από τις Υπηρεσίες του Δήμου (θέση, είδος, μορφή). Τα στοιχεία αυτά σε καμμία περίπτωση δεν θα πρέπει να προεξέχουν από την κατακόρυφη προβολή της τέντας του περιπτέρου. Επιτρέπεται μόνο τέσσερα (4) συνολικά ψυγεία αναψυκτικών κλπ και παγωτών ανά μισθωμένη ή παραχωρούμενη θέση περιπτέρου αρκεί να μην καταλαμβάνουν συνολικά την επιφάνεια που ορίζεται στο άρθρο 9.

Κατά τα λοιπά ισχύουν όσα προβλέπονται στην παρ. ε του Κανονισμού Λειτουργίας υπαρχόντων και νέων περιπτέρων στα διοικητικά όρια του Δήμου Μοσχάτου – Ταύρου.

Παρακαλούμε για την λήψη σχετικής αποφάσης.

Η ΠΡΟΪΣΤΑΜΕΝΗ Η ΔΙΕΥΘΥΝΤΡΙΑ O ΑΝΤΙΔΗΜΑΡΧΟΣ

ΤΟΥ ΤΜΗΜΑΤΟΣ ΟΙΚΟΝΟΜΙΚΩΝ ΥΠΗΡΕΣΙΩΝ ΟΙΚΟΝΟΜΙΚΩΝ ΥΠΗΡΕΣΙΩΝ

ΚΥΡΙΑΚΗ ΑΝΑΝΙΑΔΟΥ ΚΑΛΛΙΟΠΗ ΑΘΑΝΑΣΟΠΟΥΛΟΥ ΒΑΣΙΛΕΙΟΣ ΓΡΟΥΜΠΑΣ